20. ΝΟΜΟΘΕΤ. ΔΙΑΤΑΓΜΑ υπ' αριθ. 1220 της 12/23 Αυγ. 1972 (ΦΕΚ Α' 146) Περί επιλογής Υποψηφίων Εφέδρων Αξιωματικών των Ενόπλων Δυνάμεων. Άρθρ.1.-1.Οι πτυχιούχοι και οι φοιτηταί Ανωτάτων και Ανωτέρων Σχολών του Κράτους ή ισοτίμων τοιούτων της Αλλοδαπής, ως και οι απόφοιτοι Γυμνασίου, επιλέγονται ως υποψήφιοι Έφεδροι Αξιωματικοί. Ειδικώς δια το Ναυτικόν, επιλέγονται, ως υποψήφιοι έφεδροι αξιωματικοί και οι κεκτημένοι δίπλωμα πλοιάρχου του Εμπορικού Ναυτικού, εν ελλείψει δε τούτων απόφοιτοι των Δημοσίων Σχολών Εμπορικού Ναυτικού. 2.Η επιλογή τούτων ενεργείται συμφώνως προς τα θεσπισθέντα, κατά κλάδον Ενόπλων Δυνάμεων, κριτήρια και σύστημα επιλογής. 3.Εκ των εν παρ. 1 αναφερομένων, επιλέγονται οριστικώς, οι απαραίτητοι προς κάλυψιν του απαιτουμένου αριθμού, οι δε υπόλοιποι κατανέμονται ως οπλίται εις τα Όπλα, Σώματα και ειδικότητας, αναλόγως των αναγκών, ρυθμιζομένου τούτου υπό των οικείων Κλάδων των Ενόπλων Δυνάμεων. Άρθρ.2.-Πάσα ειδική ή γενική διάταξις αντικειμένη εις το παρόν καταργείται. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 